Ayşegül Coşkun

Turkum:Articles with hCards

Ayshegul Coshkun (1985-yil 17-iyunda tugʻilgan) — turk qoʻshiqchisi, aktrisasi va soʻz muallifi.

 Hayoti 
Coshkun 1985-yil 17-iyunda Istanbulda tugʻilgan. Uning oilasi asli Erzincandan. U sanʼatkor oilasida o‘sganligi sababli bolaligidan musiqani sevgan. Uning otasi puflama cholgʻu asboblarida chalgan. Coshkun boshlangʻich taʼlimni Firuza maktabida, oʻrta taʼlimni Kocatash Barbaros maktabida va yuqori taʼlimni Sariyerdagi maktablarda oladi. Önce Vatan gazetasida bergan intervyusida, Coshkun oʻqishi davomida maktab ansanbillarida ham oʻynaganini aytadi. Oilasining talabi bilan Otaturk universitetida biznes boshqaruvi bo‘yicha tahsil oladi. Bir yil xususiy bankda hisobchi bo‘lib ishlaganidan so‘ng, rahbari bilan kelishmovchiliklar boʻlib, u shundan keyin bir qancha qo‘shiqlar yoza boshladi. Keyinchaliki qo‘shiq yozish va qo‘shiq kuylash uchun hisobchilik kasbidan voz kechadi. U gitara va pianino chalishni, shuningdek, raqsga tushish va qoʻshiq kuylashni ham oʻrgandi.

 Faoliyati 
Coshkun „Gerçeğim Seninle“ deb nomlangan birinchi audio trekini 2014-yilda chiqaradi. Uning birinchi klipi esa „Cuk“ nomi bilan chiqqan. Shuningdek, Coshkunning Ayor Müzik bilan shartnomasi bor. „Vur Dizine“, „Duvardaki Gülüşler“, „Deniz Ol Gel“, „Liman“ uning keyingi qoʻshiqlari jumlasidandir. U Aksham Daily gazetasiga bergan intervyusida oʻzining egizaklar burji boʻlgani uchun har kuni uygʻonganida oʻzini boshqa odamdek his qilishini va shuning uchun ham asarlari bir-biridan juda farq qilishini aytgan. Lekin u Turkiyada unchalik shuhrat qozonmagan.

 Diskografiyasi 
Bu uning 2021-yil holatiga koʻra nashr etgan musiqiy asarlari roʻyxati boʻlib, bu roʻyxatda „Söz Verdim“ qoʻshigʻidan tashqari hammasi yakkaxon ijro hisoblanadi.
Yil Ish 2014-yil „Gerçeğim Seninle“ 2015-yil „Cuk“ 2017-yil „Vur Dizine“ „Duvardaki Gülüşler“ 2018-yil „Liman“ 2019-yil „Deniz Ol Gel“ „Ilahi Kader“ 2020-yil Söz Verdim „Ah Benim Canim“ „Söz Verdim“ „Gelevera Deresi“ — Koyverdun Gittun Beni „Ah Benim Canim“ — DJ Mamsi Club versiyasi 2021-yil „Mahvola“ „Reyhan“ 2022-yil „Deliriyorum“

2019-yilda Coshkun Eronning eng yuqori daromad keltiruvchi „Motreb“ filmida Nazan obrazini o‘ynagan. U ikki oy ichida ijro etayotgan roli uchun fors tilini oʻrgandi va film uchun ikkita qoʻshiq ham yozadi. Avvaliga bu rol uchun Meryem Uzerli ko‘rib chiqiladi, biroq Uzerli forscha gapira olmagani sababli Coshkun bu rolga tanlanadi. Bolaligidan fors tiliga qiziqqan Coshkun tilni yaxshiroq oʻrganish uchun kecha-yu kunduz eronlik doʻstlari bilan ikki hafta davomida bu tilda gaplashib, til bilish qobilyatini rivojlantiradi. Coshkun 2021-yilda Made in Iran filmining uchinchi mavsumida Ayla rolini oʻynagan.

Coshkun, turk asarlarining prodyuseri hisoblangan Mohsen Yeganehning YouTubeʼda eng koʻp koʻrilgan Eron klipi „Behet Ghol Midam“ning turkcha variantini ijro etdi. U shuningdek, turkcha soundtracklar yozgan Parviz Parastui bilan Motreb filmining yakunlovchi saundtreki boʻlgan „In Seday-e Man-e“ni birgalikda ommaga taqdim qilishdi.

Oʻzining ona tili boʻlgan turk tilidan tashqari, u fors, ispan va yunon tillarida kuylay oladi. Uning kiyinish uslubi Eronda modaga qiziquvchilarning eʼtiborini tortdi.

 Filmografiyasi 
Yil Film Direktor Rol 2019-yil Motreb Mostafa Kiyayi Nazan 2021-yil Made in Iran Bahman Goudarzi Ayla

 

 
 
 
Turkum:1985-yilda tugʻilganlar
Turkum:Yashayotgan insonlar